A partir de setembre començarà l'ocupació de terrenys expropiats per les obres del tren al port marítim
14 de maig 2019

El regidor d'Agricultura, Enric Ariño, ha indicat que hi ha una certa preocupació en el sector agrícola respecte a les expropiacions de terrenys pel traçat de la via fèrria, que va fins al port marítim. La zona afectada per les expropiacions, l'ocupació de les quals començarà a partir de setembre, és una franja perpendicular situada al sud del polígon industrial Camí a la Mar. “**El ministeri només pot assegurar que, fins a setembre, com a molt, les terres no seran ocupades. A partir d'ací, probablement, començaran a fer-ho en alguns camps**”, ha declarat el delegat.

Les persones afectades a causa d'estes obres del tren de mercaderies al port marítim de Sagunt estan inquietes pels calendaris d'expropiació, ja que els seus treballs o cultius podrien veure's afectats, ja que estes labors es fan amb almenys un any d'antelació. “**Hem fet gestions des del Consell Agrari per a saber si el Ministeri tenia un calendari previst o no i el que ens han dit és que estan a punt d'adjudicar ja l'obra i també l'adjudicació de la direcció tècnica. Per tant, i atés al ritme i al calendari de l'administració central, podríem dir que després d'eixe procés l'ocupació dels terrenys és imminent**”, ha manifestat Ariño.

“**Sense poder assegurar quan es farà, el màxim que ens van dir és que estimen que abans de setembre no s'haurà produït, però a partir d'eixe moment en qualsevol moment poden començar les ocupacions de terreny**”, ha indicat el regidor, que ha explicat que “**en arrancar les obres es perdrien les collites i qualsevol persona afectada ja sap que serà indemnitzada, una altra cosa és que estiga d'acord en funció dels preus que establisca el Ministeri tant pel vol, el sòl, la producció o com per alguna infraestructura que estiga allí. I, després, està el tema d'acceptar o no i fer les demandes corresponents**”.

![](/media/0z5jmx5y/64_46_c_plano_tren_puerto.jpg)  
  
  

 ​

​​

*   [](http://www.facebook.com/sharer.php?u=https://aytosagunto.es/va/actualitat/a-partir-de-setembre-comencara-l-ocupacio-de-terrenys-expropiats-per-les-obres-del-tren-al-port-maritim/ "Facebook")
*   [](http://twitter.com/share?url=https://aytosagunto.es/va/actualitat/a-partir-de-setembre-comencara-l-ocupacio-de-terrenys-expropiats-per-les-obres-del-tren-al-port-maritim/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/a-partir-de-setembre-comencara-l-ocupacio-de-terrenys-expropiats-per-les-obres-del-tren-al-port-maritim/ "Linked In")
*   [](mailto:?body=https://aytosagunto.es/va/actualitat/a-partir-de-setembre-comencara-l-ocupacio-de-terrenys-expropiats-per-les-obres-del-tren-al-port-maritim/)